**Ministerul Mediului, Apelor și Pădurilor**

**Agenţia Naţională pentru Protecţia Mediului**

**AGENŢIA PENTRU PROTECŢIA MEDIULUI BRĂILA**

**Raport**

privind CALITATEA FACTORILOR DE mediu

judeŢul BrĂila

**MARTIE**

**2020**

# Capitolul 1

# 1. REŢEAUA PENTRU SUPRAVEGHEREA CALITĂŢII AERULUI ÎN JUDEŢUL BRĂILA

# REŢEAUA DE URMĂRIRE A PULBERILOR SEDIMENTABILE

Prelevări la imisii, conform STAS-ului 12574/87, se fac numai la pulberile sedimentabile monitorizate în reţeaua manuală. Aceasta este alcătuită din 10 puncte de control, amplasate astfel:

1. Zona municipiului Brăila - 7 puncte
2. Localitatea Chiscani – 1 punct
3. Localitatea Cazasu – 1 punct
4. Localitatea Vărsătura – 1 punct

Valorile înregistrate în cursul lunii martie 2020, pe puncte de prelevare, sunt prezentate în tabelul de mai jos :

|  |  |  |  |  |
| --- | --- | --- | --- | --- |
| Nr. crt. | Punct de monitorizare | **PULBERI SEDIMENTABILE**  **CMA = 17 g/m2/lună** | | |
| Concentraţiamedie lunară | Concentraţia medie pe luna anterioară | **Tendinţa mediei** |
| 1. | Sediu APM | 1,9 | 6,1 | 0,3 |
| 2. | Uzina de apă Brăila | 3,0 | 6,26 | 0,5 |
| 3. | Str. Gen. Gh. Avramescu | 13,2 | 22,03 | 0,6 |
| 4. | Staţia Nord | 6,1 | 7,99 | 0,7 |
| 5. | S.C. Hercules S.A. | 11,7 | 9,69 | 1,2 |
| 6. | Calea Galaţi | 7,3 | 7,92 | 0,9 |
| 7. | Primăria Brăila | 8,7 | 7,9 | 1,1 |
| 8. | Cazasu | 7,2 | 7,84 | 0,9 |
| 9. | Termocentrala Chiscani | 5,6 | 6,43 | 0,9 |
| 10. | Vărsătura | 13,2 | 16,47 | 0,8 |

În luna martie 2020, nu s-au înregistrat depășiri ale concentrației maxime admise la indicatorul pulberi sedimentabile.

# Capitolul 2

# 2. REŢEAUA DE URMĂRIRE A PRECIPITAŢIILOR ATMOSFERICE

Această rețea are ca obiectiv monitorizarea calității aerului și este formată din 5 puncte de recoltare a probelor, amplasate în :

* Incinta stației automate de monitorizare a dozei gama în timp real de la sediul APM Brăila
* Incintele stațiilor automate de măsurarea calității aerului după cum urmează:
* **Staţia Brăila 1-** Staţia de monitorizare a calităţii aerului de tip – trafic, care este amplasată pe Calea Galaţi, nr. 52;
* **Staţia Brăila 3 -** Staţia de monitorizare a calităţii aerului de tip – suburban, care este situată în Comuna Cazasu, jud. Brăila;
* **Staţia Brăila 4 -** Staţia de monitorizare a calităţii aerului de tip – industrial, care este amplasată pe Şoseaua Baldovineşti (Staţia Nord);
* **Staţia Brăila 5 -** Staţia de monitorizare a calităţii aerului de tip – industrial, care este amplasată în Comuna Chiscani, în vecinătatea SC*.* Termoelectrica S.A.

Pentru monitorizarea calității aerului, în luna martie 2020, în cele cinci puncte de prelevare s-a analizat și determinat o cantitate medie lunară de 7,2 l/mp.

Precipitațiile căzute nu au fost acide, valorile pH-ului situându-se în intervalul 6,96 – 7,19 upH.

**2.1. REȚEAUA DE URMĂRIRE A CALITĂȚII APELOR DE SUPRAFAȚĂ**

Evaluarea stării ecologice a apelor de suprafață se face pe corpuri de apă cu frecvență semestrială

**2.2 REŢEAUA DE URMĂRIRE A CALITĂŢII APELOR UZATE ÎN CURSURI DE APĂ ŞI CANALIZĂRILE LOCALITĂŢILOR**

Analiza indicatorilor de calitate a apelor uzate a fost efectuată la nivelul judeţului Brăila:

• de către operatorii economici, prin sistemele proprii de automonitorizare;

• în cadrul laboratorului A.P.M - Brăila

**2.2.1**. **REŢEAUA DE URMĂRIRE A CALITĂŢII APELOR UZATE DE CĂTRE AGENŢII ECONOMICI**

APM - Brăila a primit în cursul lunii martie 2020 rezultatele automonitorizării calităţii apelor uzate de la agentul economic SC ”Bona Avis” SRL - Brăila

Față de concentrațiile maxime admise de Normativele și actele de reglementare existente nu s-au înregistrat depășiri ale indicatorilor monitorizați constatate în buletinele de analiză transmise de către operatorul economic mai sus menționat.

**2.2.2. REŢEAUA DE URMĂRIRE A CALITĂŢII APELOR UZATE DE CĂTRE LABORATORUL APM BRĂILA**

În luna martie 2020, laboratorul A.P.M Brăila a expertizat agenţi economici ale căror ape rezultate din procesul tehnologic sunt deversate în canalizarea oraşului.

S-au constatat depășiri ale concentrației maxime admise prevăzute în legislație, pentru indicatorul substanțe extractibile, la următorii agenți economici: SC Alpiline SRL, SC Penny Market 4546 – punctul de lucru din Șos. Buzăului, SC Penny Market 4604 – punctul de lucru din Calea Călărașilor.

# 2.3. REŢEAUA AUTOMATĂ DE MONITORIZARE A CALITĂŢII AERULUI

Calitatea aerului în județul Brăila este monitorizată prin măsurători continue în cinci stații automate amplasate în zone reprezentative pentru tipurile de stații existente.

Poluanții monitorizați, metodele de măsurare, valorile limită, pragurile de alertă și de informare și criteriile de amplasare a punctelor de monitorizare sunt stabilite de legislația națională privind protecția atmosferei și sunt conforme cerințelor prevăzute de reglementările europene.

Rezultatele înregistrate sunt raportate la valorile limită prevăzute de Legea 104/2011.

**Staţia Brăila 1-** Staţia de trafic este amplasată pe Calea Galaţi nr. 53 şi monitorizează nivelele de poluare generate preponderent de emisiile din traficul, cu fluxuri medii şi ridicate, de pe străzile limitrofe.Poluanţii monitorizaţi sunt: SO2, NOx, CO, Pb, PM10, benzen, toluen, o,m,p-xilen, etilbenzen.

**Staţia Brăila 2 -** Este amplasată în Piaţa Independenţei nr. 1, la distanţă de trafic şi de zone industriale sau surse punctuale mari. Monitorizează nivelele medii de poluare din zona urbană datorate emisiilor din interiorul oraşului precum şi contribuţiile posibil semnificative datorate unor fenomene de transport a poluanţilor atmosferici proveniţi din exteriorul oraşului. Poluanţii monitorizaţi sunt: SO2, NOx, CO, O3, Pb, PM10, PM2,5, benzen, toluen, o,m,p-xilen, etilbenzen.

**Staţia Brăila 3 -** Staţia este situată în Comuna Cazasu şi monitorizează nivelele medii de poluare din interiorul zonei suburbane datorate unor fenomene de transport a poluanţilor ce provin din municipiul Brăila. Monitorizarea se realizează în vederea evaluării expunerii populaţiei şi a vegetaţiei din localităţile de la marginea zonei urbane, localităţi unde pot apărea fenomene de poluare fotochimică. Poluanţii monitorizaţi sunt: SO2, NOx, CO, O3, Pb, PM10, benzen, toluen, o,m,p-xilen, etilbenzen.

**Staţia Brăila 4 -** Staţia este amplasată pe Şoseaua Baldovineşti în incinta Staţiei de pompare ape uzate a Companiei de Utilităţi Publice Dunărea - Brăila şi determină nivelul de poluare provenit de la sursele industriale din zonă sau din zonele limitrofe. Poluanţii monitorizaţi sunt: SO2, NOx, CO, O3, PM10.

**Staţia Brăila 5 -** Staţia este amplasată în Comuna Chiscani, în vecinătatea SC. Termoelectrica S.A. şi monitorizează nivelul de poluare a aerului din zona învecinată emisiilor de pe Platforma Industrială Chiscani. Poluanţii monitorizaţi sunt: SO2, NOx, CO, O3, PM10, benzen, toluen, o,m,p-xilen, etilbenzen.

**Poluanţii monitorizaţi**

Valorile medii lunare nu au fost calculate unde datele au fost insuficiente.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Staţia | Tipul staţiei | Tip poluant monitorizat | Media | Maxima | Minima | Număr măsurători | U.M. | Limita |
| BR1 | Trafic | SO2 | 0.08 | 0.77 | 0.01 | 422 | μg/m3 | 350 |
| NO | 8.54 | 31.81 | 3.4 | 77 | μg/m3 | 200 |
| NO2 | 20.63 | 61.19 | 6.07 | 77 | μg/m3 | 200 |
| NOx | 33.47 | 106.8 | 12.01 | 77 | μg/m3 | 30/an |
| CO | 8.36 | 25.06 | 2.27 | 710 | mg/m3 | 10 |
| Benzen | - | - | - | - | μg/m3 | 7 |
| PM10 nef. | 12.03 | 20.72 | 4.59 | 83 | μg/m3 | 50 |
| PM10 grv. | - | - | - | - | μg/m3 | 50 |
| BR2 | Urban | SO2 | 9.89 | 21.33 | 7.33 | 713 | μg/m3 | 350 |
| NO | 7.05 | 21.74 | 4.09 | 711 | μg/m3 | 200 |
| NO2 | 9.92 | 33.21 | 2.54 | 711 | μg/m3 | 200 |
| NOx | 20.52 | 65.31 | 10 | 711 | μg/m3 | 30/an |
| CO | 0.07 | 0.38 | 0.02 | 713 | mg/m3 | 10 |
| O3 | 58.25 | 119.43 | 8.66 | 711 | μg/m3 | 120 |
| Benzen | 1.64 | 4.47 | 0.76 | 729 | μg/m3 | 7 |
| PM10 nef. | - | - | - | - | μg/m3 | 17 |
| PM10 grv. | - | - | - | - | μg/m3 | 50 |
| PM2.5 grv. | - | - | - | - | μg/m3 | 25 |
| BR3 | Suburban | SO2 | - | - | - | - | μg/m3 | 350 |
| NO | 3.94 | 8.22 | 3.12 | 714 | μg/m3 | 200 |
| NO2 | 8.35 | 40.26 | 5.31 | 714 | μg/m3 | 200 |
| NOx | 14.29 | 48.88 | 10.7 | 714 | μg/m3 | 30/an |
| CO | 0.1 | 1.16 | 0.02 | 713 | mg/m3 | 10 |
| O3 | 58.55 | 116.03 | 11.29 | 709 | μg/m3 | 120 |
| Benzen | - | - | - | - | μg/m3 | 7 |
| PM10 nef. | - | - | - | - | μg/m3 | 50 |
| PM10 grv. | - | - | - | - | μg/m3 | 50 |
| BR4 | IND1 | SO2 | - | - | - | - | μg/m3 | 350 |
| NO | 2.77 | 12.12 | 2.32 | 713 | μg/m3 | 200 |
| NO2 | 6.4 | 36.82 | 1.65 | 713 | μg/m3 | 200 |
| NOx | 10.56 | 41.4 | 5.33 | 713 | μg/m3 | 30/an |
| CO | 0.07 | 2.09 | 0.01 | 713 | mg/m3 | 10 |
| O3 | 53.59 | 105.96 | 2.27 | 710 | μg/m3 | 120 |
| PM10 nef. | - | - | - | - | μg/m3 | 50 |
| PM10 grv. | - | - | - | - | μg/m3 | 50 |
| BR5 | IND2 | SO2 | 3.38 | 11.52 | 0.07 | 708 | μg/m3 | 350 |
| NO | 9.04 | 11.31 | 1.25 | 124 | μg/m3 | 200 |
| NO2 | 2.09 | 5.83 | 0.74 | 124 | μg/m3 | 200 |
| NOx | 15.69 | 22.83 | 4.96 | 124 | μg/m3 | 30/an |
| CO | 0.08 | 0.58 | 0 | 712 | mg/m3 | 10 |
| O3 | 53.45 | 99.91 | 12.85 | 713 | μg/m3 | 120 |
| Benzen | 1.79 | 9.23 | 0.88 | 699 | μg/m3 | 7 |
| PM10 | - | - | - | - | μg/m3 | 50 |

Valorile înregistrate în luna martie pentru SO2 s-au situat sub valorile limită admise.

Valorile înregistrate în luna martie pentru NO2 s-au situat sub valorile limită zilnice admise de Legea 104/2011.

**Limita la 8 h=10 mg /mc**

Valorile înregistrate în luna martie pentru CO, se situează sub valorile limită admise.

Poluantul CO rezultă din arderea incompletă a combustibililor şi alături de benzen este considerat ca făcând parte din categoria poluanţilor specifici rezultaţi din trafic.

În luna martie media orară a indicatorului ozon nu a depăşit pragul de informare de 180 μg/m3.

Pentru determinarea pulberilor în suspensie se aplică 2 metode, respectiv metoda automată şi metoda gravimetrică, care de altfel este metoda de referinţă.

În luna martie, la indicatorul PM10 (măsurat în sistem continuu) nu s-au efectuat măsurători având pompele Fox defecte.

În luna martie, la indicatorul PM10 (măsurat în sistem gravimetric), nu s-au efectuat probe.

**Evoluţia indicelui general de calitatea aerului**

Conform normativului privind stabilirea indicilor de calitate a aerului în vederea facilitării informării publicului – Ordinul 1095/2007, indicele specific de calitate a aerului reprezintă un sistem de codificare a concentraţiilor înregistrate pentru fiecare dintre poluanţii monitorizaţi: dioxid de sulf (SO2), dioxid de azot (NO2), ozon (O3), monooxid de carbon (CO), pulberi în suspensie (PM 10).

Staţia BR - 1 TRAFIC adresa: Calea Galaţi nr. 53, Brăila

Staţia BR - 2 FOND URBAN adresa: Piaţa Independenţei nr. 1, Brăila

Staţia BR - 3 FOND SUBURBAN adresa: Sat Cazasu

Staţia BR - 4 INDUSTRIAL 1 adresa: Şoseaua Baldovineşti nr. 22,

Staţia BR - 5 INDUSTRIAL 2 adresa Sat Chiscani:

Datele sunt furnizate de staţiile automate din Reţeaua Naţională de Monitorizare a Calităţii Aerului

# CAPITOLUL 3

# REŢEAUA DE RADIOACTIVITATE

Valorile înregistrate în luna martie 2020 la stația automată de monitorizare a dozei gama se încadrează în limitele fondului natural.

**CAPITOLUL 4**

**REŢEAUA DE SUPRAVEGHERE A CALITĂŢII SOLULUI**

În luna martie 2020, conform programului de monitorizare, nu s-au prelevat probe de sol.

# CAPITOLUL 5

# REŢEAUA DE SUPRAVEGHERE A ZGOMOTULUI URBAN

În luna martie 2020, conform programului de monitorizare, nu s-au efectuat măsurători de zgomot.

**CAPITOLUL 6**

# PROTECŢIA NATURII ŞI ARII PROTEJATE

**DOMENIUL BIODIVERSITATE**

* Colaborare cu Serviciul Avize Acorduri Autorizaţii pentru elaborarea actelor de reglementare - s-au analizat 9 documentaţii pentru emitere acte de reglementare, pentru care:
* s-au făcut observaţii în cadrul şedinţelor CATși CSC
* s-au emis 2 puncte de vedere pentru:
* emiterea avizului de mediu pentru PUG Stăncuța, plan al cărui perimetru studiat se suprapune cu ROSPA0005 și ROSCI0006 Balta Mică a Brăilei și Parcul Natural Balta Mică a Brăilei
* emiterea autorizației de mediu pentru activități de acvacultură în Lacul Blasova, componentă a ROSPA0040 Dunărea Veche-Braţul Măcin și ROSCI0012 Braţul Măcin
* S-au introdus în SIM datele şi informaţiile cu privire la capturi și ucideri accidentale precum și autorizațiile emise în anul 2019 conform Ord. MMDD 410/2008 pentru aprobarea Procedurii de autorizare a activitatilor de recoltare, capturare și/sau achiziție și/sau comercializare, pe teritoriul național sau la export, a florilor de mină, a fosilelor de plante și fosilelor de animale vertebrate și nevertebrate, precum și a plantelor și animalelor din flora și, respectiv, fauna salbatice și a importului acestora
* S-a emis o autorizație de mediu unei persoane fizice pentru recoltare plante în scopul comercializării conform Ord. MMDD 410/2008 .
* S-au întocmit capitolele corespunzătoare domeniului din Raportul Fişa judeţului.

**DOMENIUL SOL - SUBSOL**

* Colaborare cu Serviciul Avize Acorduri Autorizaţii pentru elaborarea actelor de reglementare - s-au analizat 5 documentaţii pentru care s-au emis 5 puncte de vedere pentru lucrări de abandonare a unor sonde de petrol si gaze naturale.
* Pentru implementarea Legii nr. 74/2019 privind gestionarea siturilor potenţial contaminate şi a celor contaminate s-a continuat informarea și solicitarea documentelor prevăzute de lege pentru identificarea siturilor potential contaminate .
* S-au întocmit capitolele corespunzătoare domeniului din Raportul Fişa judeţului.

**CAPITOLUL 7**

**DOMENIUL DEŞEURI ŞI CHIMICALE**

* Colaborare cu Serviciul Avize Acorduri Autorizaţii pentru elaborarea actelor de reglementare: au fost analizate 22 documentaţii pentru care:
* s-au făcut observaţii în cadrul şedinţelor CIA, CAT și CSC
* s-au emis 22 puncte de vedere pentru:
* emiterea acordului de mediu pentru:
* un proiect de înfiintare a sistemului de distributie a gazelor naturale în satul Lacu Sărat
* un centru de permanenta medicala amplasat în municipiul Brăila
* cinci proiecte privind lucrări de abandonare pentru sonde de petrol și gaze
* un proiect de tratare a anvelopelor uzate prin piroliza cauciucului
* un proiect de completare a instalațiilor unui complex de creștere suine în vederea separării și procesării dejecțiilor într-un incinerator rotativ continuu
* emiterea autorizației integrate de mediu pentru stația mecano biologică Vădeni, componentă a Sistemului de Management Integrat al Deșeurilor în județul Brăila
* emiterea autorizației de mediu pentru:
* o fermă agricolă
* Direcția Serviciilor Publice Ianca pentru activitățile de salubrizare desfășurate în teritoriul administrativ al UAT Ianca
* doi operatori care desfășoară activități agricole și de tratare a semințelor
* o spălătorie auto
* o fermă pentru creșterea suinelor
* un centru de colectare și comerț cu deșeuri
* un atelier pentru demontarea motoarelor de ambarcațiuni în vederea valorificării
* un atelier pentru monumente funerare din piatră tăiată și ciment
* o unitate de tratare seminte
* ferma Blasova- acvacultura în ape dulci” cod CAEN 0322
* un parc de separatoare pentru produse petroliere
* un operator din domeniul fabricării dulciurilor și produselor de patiserie
* S-au colectat, validat şi prelucrat datele şi informaţiile necesare, s-au întocmit inventarele specifice şi s-au făcut raportările corespunzătoare privind:
  + fluxul deşeurilor;
  + inventarul deșeurilor de ambalaje
  + capitolele corespunzătoare domeniului din raportul lunar Fişa judeţului;
  + substanțe periculoase
  + deșeuri de echipamente cu PCB
  + deșeuri de echipamente electrice și electronice
  + vehicule scoase din uz
* Au fost validate şi aprobate 11 formulare pentru transportul de deşeuri periculoase care se valorifică/reciclează/elimină în instalaţii din judeţul Brăila, conform HG 1061/2008, pentru aprobarea Procedurii de reglementare şi control al transportului deşeurilor pe teritoriul României. S-au înregistrat în baza de date 62 formulare de expediţie/transport substanţe periculoase.
* Participare la o acţiune de preluare şi distrugere a deșeurilor conform OG [14/2007](file:///C:\Documents%20and%20Settings\Administrator\sintact%203.0\cache\Legislatie\temp1115056\00120442.htm) pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului şi a normelor metodologice de aplicare stabilite prin HG 371/2007 Republicată.
* Au fost acordate operatorilor economici consultaţii tehnice pentru diferite tematici privind gestiunea deşeurilor corespunzătoare inventarelor sau raportărilor realizate pe parcursul lunii sau conform altor solicitări de informaţii din partea publicului interesat, în domeniul de activitate, statistica deșeurilor, înscrierea în SIM, completarea datelor în SIM.

# CAPITOLUL 8

**POLUĂRI ACCIDENTALE**

În cursul lunii martie 2020 la APM Brăila nu s-au raportat poluări accidentale produse pe raza județului Brăila.

**Director executiv**

**Ciprian CUZMIN**

Șef Serviciu Monitorizare și Laboratoare, Nicoleta ROADEVIN

Centralizat – Aurel BĂNUȚĂ